钦定古今图书集成/明伦汇编/氏族典/第462卷 > 《廖用贤尚友录》 > 顾欢
## 钦定古今图书集成/明伦汇编/氏族典/第462卷 > 《廖用贤尚友录》 > 顾欢

按《南齐书顾欢传》：“欢字景怡，吴郡盐官人也。祖赳，晋
隆安末，避乱徙居。欢年六七岁，父使驱田中雀，欢作
《黄雀赋》而归，雀食过半。及长，笃志好学。母年老，躬耕
诵书，夜则燃糠自照。母亡，庐于墓次，遂隐遁不仕，于
剡天台山开馆聚徒，受业者常近百人。太祖辅政，征
为扬州主簿。及践阼，乃至，称山谷臣，上表求退。永明”
元年，诏征为太学博士，不就。卒于剡。